open-index/open-wikipedia-markdown huggingface dataset:
הסנאט של אוהיו

**הסנאט של אוהיו** (באנגלית: **Ohio Senate**) הוא הבית העליון של האספה הכללית של אוהיו. לצד בית הנבחרים של אוהיו, מהווה הסנאט את הרשות המחוקקת במדינה.

הסנאט המדינתי מתכנס בבית המדינה של אוהיו השוכן בקולומבוס, בירת המדינה. בשנת 1803 התקיימה הישיבה הראשונה של הסנאט. הסנאטורים נבחרים לכהונה בת ארבע שנים ומחלוקים לקבוצות הנבחרות כל אחת בשנתיים אחרות (בדומה לסנאט של ארצות הברית), כך שמחצית מהמושבים בסנאט עומדים לבחירה מחדש בכל מערכת בחירות. נשיא הסנאט של אוהיו מנהל את הפרלמנט בעת התכנסות המליאה ואחראי על סדר היום השוטף.

מאז 1984 שולטת המפלגה הרפובליקנית בסנאט של אוהיו ונהנית בה מדריסת רגל רחבה. על הסנאטורים ישנה הגבלת כהונה לשתי קדנציות בלבד, דהיינו שמונה שנים סך הכול. כל סנאטור מייצג כ-349 אלף מתושבי אוהיו, וכל מחוז בחירה כולל שלושה מחוזות מקבילים לאלה של בית הנבחרים המדינתי.

## קישורים חיצוניים

* 

## הערות שוליים

אוהיו
קטגוריה:אוהיו
ביבליוגרפיה של סטיבן קינג

הסופר האמריקאי סטיבן קינג, אשר כותב בעיקר ספרי אימה, מותחנים, וספרי מדע בדיוני, פרסם נכון ל-2024, 65 רומנים, כולל שבעה שפורסמו בשם העט "ריצ'רד בכמן", מעל ל-200 סיפורים קצרים שפורסמו ב-12 אנתולוגיות, חמישה ספרי עיון, ו-19 תסריטים. יצירותיו זכו לאורך השנים לפופולריות עצומה, ומעל ל-400 מיליון עותקים של יצירותיו נמכרו לאורך השנים ברחבי העולם. רבים מיצירותיו גם עובדו לסרטי קולנוע, סדרות טלוויזיה וחוברות קומיקס.

חלק ניכר מיצירותיו של קינג מתרחשות במדינת מיין בה קינג מתגורר.

מעל ל-60 מספריו של סטיבן קינג נכללו לאורך השנים ברשימת רבי-המכר של הניו יורק טיימס, ורבים מהם הגיעו למקום הראשון ברשימה.

## רומנים

## אנתולוגיות

## ספרי עיון

## תסריטים

## יצירות נוספות

## הערות שוליים

*
קטגוריה:רשימות ביבליוגרפיות
הגביע האנדורי

**הגביע האנדורי** (בספרדית: **Copa Constitució**, נקרא גם: **Copa Constitució Valira Seguretat** עקב סיבות מסחריות) הוא טורניר בשיטת "נוקאאוט" המתקיים מדי שנה, והוא נחשב לתחרות השנייה בחשיבותה בכדורגל האנדורי, אחרי ליגת העל האנדורית. התחרות המאורגנת על ידי התאחדות הכדורגל האנדורית, החלה בשנת 1991, והחל מעונת 1994/1995 הוא אושר על ידי אופ"א, מאז הוסדר ענף הכדורגל במדינה בצורה מקצוענית יותר.
## משחקי הגמר
* קבוצה המסומנת ב**כתב מודגש** זכתה גם באליפות ליגת העל האנדורית באותה העונה והשלימה דאבל מקומי.

## תוצאות לפי קבוצה

## קישורים חיצוניים
* 

* מחזיקות הגביע של אנדורה לאורך השנים, באתר RSSSF – Rec.Sport.Soccer Statistics Foundation

## הערות שוליים

קטגוריה:אנדורה: כדורגל
אנדורה
פחד אלוהים (סרט)

**פחד אלוהים** (באנגלית: **Heretic**; בתרגום חופשי: "כופר") הוא סרט מותחן אימה אמריקאי, שבוים על ידי . בסרט מככבים יו גרנט, סופי תאצ'ר, קלואי איסט וטופר גרייס.

ב-8 בספטמבר 2024 הוקרן הסרט בבכורה עולמית בפסטיבל הסרטים הבין-לאומי בטורונטו. הסרט יצא לאקרנים בארצות הברית ב-8 בנובמבר 2024.

## תקציר העלילה
העלילה מתמקדת בשתי מיסיונריות מורמוניות צעירות - האחות בארנס (מגולמת על ידי סופי תאצ'ר) והאחות פקסטון (מגולמת על ידי קלואי איסט) - אשר מבקרות בביתו של מר ריד (מגולם על ידי יו גרנט), אדם מתבודד ומסתורי עם אג'נדה זדונית.

## צוות השחקנים והדמויות
* יו גרנט – **מר ריד**
* סופי תאצ'ר – **המיסיונרית בארנס**
* קלואי איסט – **המיסיונרית פקסטון**
* טופר גרייס – **אלדר קנדי**

## הפקה
הסרט נכתב ובוים על ידי סקוט בק ובראיין וודס, והוא הופק והופץ על ידי חברת "A24".

במהלך שביתת אמני הטלוויזיה והרדיו קיבלה ההפקה אישור לצילומים. ב-3 באוקטובר 2023 החלו צילומי הסרט בוונקובר, ונמשכו עד 16 בנובמבר 2023.

## הפצה
ב-8 בספטמבר 2024 הוקרן הסרט בפסטיבל הסרטים הבין-לאומי בטורונטו. הסרט עלה לאקרנים בארצות הברית ב-8 בנובמבר 2024 ולאחר מכן הופץ למדינות נוספות.

## ביקורות
באתר הביקורות "Rotten Tomatoes" זכה הסרט לציון של 92% על בסיס 50 ביקורות חיוביות, הכולל דירוג ממוצע של 7.5/10. באתר הביקורות המשוקללות "Metacritic" הוא זכה לציון של 68/100 על בסיס 18 ביקורות, דבר המצביע על "ביקורות טובות לרוב".

## פרסים ומועמדויות

## קישורים חיצוניים

* 

## הערות שוליים

קטגוריה:סרטי 2024
קטגוריה:סרטי מותחן אימה אמריקאיים
לירון אטיה

**לירון אטיה** (נולד בשנת 1986) הוא זמר, מוזיקאי ופזמונאי ישראלי, סולן להקת הפיל הכחול ו"אביתר האפס" מברקוני אטיה נחשב לדמות מעוררת השראה בשל יצירתו המוזיקלית הייחודית ומאבקו האישי לאחר תאונת סקי שעבר בשנת 2005, בה נותר משותק בפלג גופו התחתון. מאז, מתנייד אטיה בכיסא גלגלים, אך המשיך ליצור ולהופיע.

התאונה הובילה לשינוי משמעותי בחייו, אך הוא לא נתן לה להפריע ליצירתו. מאז הוא משמש כסמל לנחישות והתמודדות עם משברים. התאונה אף נתנה השראה לשירים רבים שכתב, שבהם הוא משלב תכנים אישיים ואוניברסליים.

## ביוגרפיה וקריירה מוזיקלית
לירון אטיה הוא הסולן והמייסד של להקת "הפיל הכחול", אחת מהלהקות המובילות בז'אנר הרוק האלטרנטיבי בישראל. הלהקה זכתה לפופולריות בזכות שילוב סגנונות מוזיקליים מגוונים ושירים עם עומק רגשי ונושאים חברתיים. אטיה כותב ומלחין את רוב שירי הלהקה, בהם עוסק בנושאים כמו אהבה, חופש, כאב אישי והתמודדות עם אתגרים.

לאחר התאונה בשנת 2005 הפך המאבק הפיזי והרגשי לחלק בלתי נפרד מהיצירה המוזיקלית של אטיה, והשירים שהוא כותב מאז מבטאים תכנים עמוקים יותר של תקווה, כוח והתמודדות עם החיים במצב חדש. בשנת 2021 שב להופיע לאחר הפסקה של תשע שנים, כשחזרתו לבמה לוותה בהתאמות מיוחדות להנגשת המופע עבורו.

### התאונה והשיקום
במהלך חופשת סקי בחרמון בשנת 2005, אטיה עבר תאונה קשה שהובילה לשיתוק בפלג גופו התחתון.

הוא אושפז בשיקום במחלקה לשיקום שדרה בבית לוינשטיין כעשרה חודשים, ושם סביב מיטת חוליו נולדה הלהקה הפיל הכחול שמשמעות השם הוא ה-Blue Pill, הכדור הכחול אותו היה לירון נוהג לקחת במהלך האשפוז לשיכוך הכאבים.

חבריו מספרים:"מתוך הכאב צמחה המוזיקה… המון חברים הגיעו לשם… היינו יושבים בגינה של בית לוינשטיין, מזמינים פיצות ומנגנים. בחודשים הראשונים התמקמנו על המדשאה, לירון שכב על המיטה, כי עדיין לא היה יכול לשבת על כיסא גלגלים. כשלא היה יכול לכתוב בעצמו, הוא הכתיב לנו אקורדים ומילים לשירים."

### מאבק למען הנגשה
לאחר הפציעה, אטיה הפך לדמות מרכזית במאבק להנגשת המרחב הציבורי עבור אנשים עם מוגבלויות. הוא יזם את פרויקט "תו נגיש פה", המיועד לסמן מקומות נגישים לאנשים עם מוגבלויות, בדגש על הופעות ומקומות תרבותיים. המיזם זכה לתמיכה מאמנים בולטים כמו אסף אמדורסקי וקובי אפללו. בנוסף, קיבל אות הוקרה מעיריית ירושלים על פועלו בתחום זה.

### חיים אישיים
לירון אטיה נמצא בזוגיות עם השחקנית והדוגמנית שרה דיין.

בשנת 2021 העלה לירון קליפ ביתי שלו עם בת זוגו, ובו גרסת כיסוי לשיר של אלביס פרסלי, "אני לא יכול שלא להתאהב" (Can't Help Falling In Love) שהפך ויראלי. באותו הערב הקליפ כבר שודר בתוכניות טלוויזיה כמו "הצינור" ברשת 13 ו"שש" עם עודד בן־עמי בקשת 12.

## פרסים והוקרה
אטיה זכה להוקרות על פועלו למען הנגשה והעלאת מודעות לנושאים של אנשים עם מוגבלויות, בין היתר כאות הוקרה מעיריית ירושלים.

ועדת הפרס נימקה את הסיבות למתן האות: “פעילותו המבורכת והמשמעותית של אטיה לקידום עצמאות, שוויון ושותפות מלאה של אנשים עם מוגבלות בחברה, בין היתר ביוזמות להנגשת מרחבים שעד היום היו מדירים, כגון הנגשת בתי עלמין, ולהבדיל, הופעות תרבות והגברת נוכחות תקשורתית”.

## החזרת כתב היד לחיים
בשנת 2023 יצר המעצב אלרון בוקאי פונט חדש המבוסס על כתב ידו של אטיה מתקופת לימודיו בתיכון, שנעלם בעקבות תאונת הסקי. הפונט, שנקרא "פיל כחול", זמין לשימוש חופשי והוא מאפשר ללירון להתחבר מחדש ליצירה בכתב.

## ראו גם
* הפיל הכחול

## קישורים חיצוניים
* הגופן "פיל כחול", באתר "הפונטון"

## הערות שוליים

קטגוריה:זמרים ישראלים
קטגוריה:פזמונאים ישראלים
קטגוריה:ישראלים שנולדו ב-1983
סדרת סמסונג גלקסי נוט

**סדרת סמסונג גלקסי נוט** (באנגלית: **Samsung Galaxy Note Series**) הייתה סדרת דגל שהופסקה של טלפונים חכמים, פאבלטים וטאבלטים שפותחה ושווקה על ידי סמסונג אלקטרוניקה.

הסדרה הייתה ממוקדת בעיקר לאינטראקציה עם המכשיר בעזרת עט מגע; כל הדגמים בסדרה הגיעו עם עט מגע דיגיטלי המכונה "S Pen" ושולבו עם משטח רישום דיגיטלי רגיש ללחץ של חברת וואקום  מתחת למסך. כמו כן, הם כללו תוכנות המותאמות לשימוש בעט כמו רישום הערות, אפליקציות שרטוט וציור, הערות קופצות ומסכי ריבוי-משימות מפוצלים. הסדרה שימשה סדרת דגל הממוקמת מעל סדרת גלקסי S והייתה חלק רחב יותר מסדרת הסמסונג גלקסי של מכשירים ממוחשבים מבוססי אנדרואיד.

סדרת גלקסי נוט זכורה לטובה כשנחשבה לאחת הדוגמאות המוצלחות הראשונות מבחינה מסחרית של "פאבלטים" - סדרת טלפונים חכמים עם מסכים גדולים שנועדו לשלב את הפונקציונליות של טאבלט וטלפון, ועזרה להאיץ את המגמה של טלפונים חכמים גדולים להפוך לנורמה באמצע שנות ה-2010. מהוצאת המכשיר הראשון בסדרה ב-2011 ועד אוקטובר 2013 סמסונג מכרה למעלה מ-50 מיליון מכשירים.

באוגוסט 2016, סמסונג עלתה לכותרות עקב דיווחים על מקרי התלקחויות ופיצוצים של מכשירי גלקסי נוט 7 שהושקו בתחילת החודש. לאחר ניסיון החברה להרגיע את הציבור שמדובר בטווח מצומצם של מכשירים, החלו להגיע דיווחים נוספים גם בספטמבר. באוקטובר 2016 רשות שדות התעופה הפדרלית של ארצות הברית אף יצאה בהוראת חירום שאין לעלות לטיסות עם המכשיר, ואחריה רשויות נוספות בעולם, כולל בישראל.

סמסונג הספיקה להתאושש מהר מהמקרה עד השקת הדגם היורש באוגוסט 2017, גלקסי נוט 8, שגרף הצלחה רבה לצד הגלקסי S8 שהושק במרץ באותה שנה.

באוגוסט 2021, ראש מערך התקשורת הסלולרית של סמסונג TM Roh (רו טאי-מון), אישר את השמועות על הגעת הסדרה לסיומה כאשר הצהיר כי לא ייחשף מכשיר נוט חדש באירוע ההשקה של 2021, והסיבה העיקרית לכך היא הרחבת ייצור סדרת המתקפלים של סמסונג. "במקום לחשוף הפעם גלקסי נוט חדש, נרחיב את תכונות הנוט האהובות למכשירי גלקסי נוספים" הוסיף.

החל משנת 2022, סמסונג חזרה לייצר את הגלקסי נוט ושילבה אותו תחת מיתוג חדש בתוך סדרת הגלקסי S שלה, בשם "אולטרה", כאשר הוא מגיע עם מקום ייעודי לעט ותמיכה מלאה, לאחר שגלקסי S21 אולטרה כלל תמיכה בו אך נמכר ללא העט.

באוגוסט 2024 נפוצה שמועה על שינוי נוסף של סמסונג. על פי הדלפות, החברה תחליף את מיתוג ה"אולטרה" בתוך סדרת ה-S מהמכשיר הקרוב, שייקרא "Galaxy S25 Note" (גלקסי S25 נוט), כנראה על מנת לעניין קהל חדש אך עדיין לכלול אזכור לסדרת הנוט אותה סמסונג מיזגה לסדרת ה-S ב-2021.

## טלפונים חכמים

## טאבלטים

## ראו גם
* סמסונג גלקסי
*סדרת סמסונג גלקסי S
*סדרת סמסונג גלקסי A
*סדרת סמסונג גלקסי J
*סדרת סמסונג גלקסי Z
*סדרת סמסונג גלקסי M
*סדרת סמסונג גלקסי F

## קישורים חיצוניים
* 

## הערות שוליים

N
קטגוריה:סמסונג גלקסי
דניאלה פלג

**דניאלה פלג** (נולדה ב-21 באוקטובר 2004) היא גולשת רוח ישראלית, סגנית אלופת העולם (2022) ואלופת אירופה (2024 ו-2025) בדגם iQFOiL.

## ביוגרפיה
פלג גדלה במושב בית חנניה, והחלה להתאמן בגלישת רוח כשהייתה בת תשע. משתייכת למועדון השיט הפועל שדות-ים. היא למדה בבית הספר התיכון המשותף חוף הכרמל במעגן מיכאל, ושירתה בצה"ל בבסיס עתלית במעמד של ספורטאי מצטיין.

## קריירה
פלג החלה להתאמן בגלישת רוח בגיל תשע, ובצעירותה זכתה במספר תחרויות בין-לאומיות. ב-2017, כשהייתה בת 12, זכתה באליפות אירופה עד גיל 15 בדגם טכנו 293, כשבין היתר גברה על שרון קנטור שסיימה במקום השלישי. כעבור שנה זכתה במדליית כסף באליפות העולם עד גיל 17 כשסיימה לפני קנטור ואחרי נעמה גרינברג הישראליות. ב-2020, בגיל 15, החלה פלג להתחרות בדגם ה-iQFoil וסיימה במקום הרביעי באליפות אירופה, ראשונה מבין המתחרות עד גיל 19.

באליפות העולם לשנת 2022 שנערכה בברסט שבצרפת, זכתה פלג במדליית הכסף. בתום 15 שיוטי המוקדמות דורגה פלג במקום השביעי הכללי אשר העלה אותה לשלב רבע הגמר. ברבע הגמר סיימה במקום השני ועלתה לחצי הגמר, שם סיימה ראשונה ועלתה לגמר. בשיוט הגמר חצתה את קו הסיום במקום השני אחרי מרתה מאגטי (איטליה) ולפני מאיה מוריס (ישראל). הייתה זו המדליה הראשונה של פלג בתחרות בוגרים.

באוקטובר 2024, באליפות אירופה בגלישת רוח בדגם iQFoil , שנערכה בקליארי שבאיטליה, זכתה פלג במדליית הזהב. בתום 13 שיוטי המוקדמות סיימה במקום השלישי הכללי ועלתה לשלב חצי הגמר, בו ניצחה כאשר סיימה ראשונה. בשיוט הגמר חצתה פלג את המצוף הראשון במקום השני אחרי השייטת הנורווגית, אך מיד לאחר מכן בחרה נתיב גלישה אחר משאר השייטות ולקחה את ההובלה. היא עברה את שלושת המצופים הבאים ראשונה, וחצתה ראשונה את קו הסיום לפני מאיה גיסלר (נורווגיה) ואנסטסיה ואלקביץ' (פולין).

בנובמבר 2025 זכתה פלג בפעם השנייה ברציפות באליפות אירופה שנערכה בפלרמו, לאחר שניצחה במקצה הגמר את אמה וילסון מהממלכה המאוחדת ואת מרתה מגטי מאיטליה.

## קישורים חיצוניים

*פרופיל, באתר איגוד השיט הבין-לאומי
*
*

## הערות שוליים

קטגוריה:גולשות רוח ישראליות
קטגוריה:נשים שייטות ישראליות
קטגוריה:אלופי אירופה בספורט
קטגוריה:בוגרות בית הספר משותף חוף הכרמל
קטגוריה:בוגרי בית הספר משותף חוף הכרמל
קטגוריה:בית חנניה: אישים
קטגוריה:ישראליות שנולדו ב-2004
קטגוריה:ישראלים שנולדו ב-2004
יוסף בן שמואל צרפתי

**יוסף בן שמואל צרפתי** (באיטלקית: Giuseppe Gallo בלטינית: Josiphonta Samuelis; מת ברומא ב-1527) היה משורר, רופא, מורה ומתרגם יהודי-איטלקי.

## ביוגרפיה
אביו היה הרופא היהודי שמואל צרפתי, שנמלט מפרובאנס עם גירוש היהודים מהאזור ב־1498. הוא פעל בפירנצה וברומא, ושימש בין היתר כרופאו הפרטי של האפיפיור יוליוס השני.

ייתכן שהגיע לאיטליה יחד עם אביו. כמו אביו, יוסף עסק גם הוא ברפואה, ומלקוחותיו היו בכירי הקרדינלים ברומא. שלח ידו גם בהוראה, ושלט בארמית, עברית, ערבית ולטינית. מבין תלמידיו נמנה המשפטן , אותו לימד ברומא שפות מזרחיות . ב-1515 עבר עם אביו לפירנצה. לאחר מות אביו, בסביבות 1520, נסע לקושטא, כדי לרדוף אחר משרת של אביו, שגנב את רכושו. בקושטא הואשם יוסף כמרגל האפיפיור, והוא חזר ללא כספו לאיטליה. ב-25 בפברואר 1524 הוענקו לו שוב זכויות היתר מאת קלמנס השביעי, וצרפתי נעשה גם לרופאו. הוא התיישב ברומא, ונמנה עם נכבדי הקהילה היהודית בעיר. דוד הראובני התארח אצלו כששהה בעיר, ונעזר בצרפתי כמתורגמן. בתקופה זו נסע לפירנצה מפעם לפעם. ב-1527 היה קרבן לביזת רומא, והוחזק במעצר בידי ארבע שומרים, במטרה לקבל עבורו פדיון. הוא נמלט לכפר, אך גורש כשחלה במגפה, ומת מהרעב ומהחולי בשנת 1527. משה בן יואב חיבר קינה לזכרו, ו הקדיש לו פסקאות משבחות בחיבורו על חוסר מזלם של אנשי הספר (*De litteratorum infelicitate*).

## כתביו

תרגם לעברית (מספרדית) את המחזה  מאת פרננדו דה רוחאס; בידינו נותרה רק פתיחת העיבוד.

### שירים
חיבר שירה בעברית ובלטינית. כ-240 שירים של צרפתי הגיעו לידינו. מתוכם, כ-35 שירי אהבה כאשר ביניהם 14 אוקטבות, מתוכן סדרה ובה 12 שירים הבנויים במתכונת אוטאבה רימה. אוקטבות אלו, ברובן, עיבודים עבריים לשירים איטלקיים, בין היתר של קריטאו ו.

כמו כן, שמונה משיריו של צרפתי עיטרו (או נועדו לעטר) ספרים בני תקופתו, בין אלו שנדפסו: מקראות גדולות (דניאל בומברג, ונציה 1524), מחזור נוסח איטליה (1524-5).

## לקריאה נוספת
* דן אלמגור, יוסף בן שמואל צרפתי: ביבליוגרפיה מוערת, **איטליה (שנתון)** יב עמ' נג-קיג (תשנ"ו).
* חיים שירמן, **מבחר השירה העברית באיטליה**, ברלין: שוקן, 1934 עמ' רכג-רלה.
* Arnaud Bikard, **La Renaissance italienne dans les rues du Ghetto: L’œuvre poétique Yiddish (1469-1549)**, 149-164 BREPOLS 2020. 
## קישורים חיצוניים
* 
* 
* 
* 
* 
* 
* דן אלמגור, י"ד שירי אהבים ליוסף צרפתי, **מחקרים בספרות העברית בימי הביניים ובתקופת הרנסאנס,** תל אביב : אוניברסיטת תל אביב, תשס"ג 2002, (תעודה ; כרך י"ט), עמ' 329–339.

## הערות שוליים

קטגוריה:משוררים יהודים איטלקים
קטגוריה:רופאים יהודים איטלקים
קטגוריה:יהודי איטליה במאה ה-16
חיים אריה ליב פנסטר

**רבי חיים אריה ליב פנסטר** (ביידיש נכתב גם **פענצטער**; תקצ"ה, 1834 – ה' בכסלו תרנ"ז, 10 בנובמבר 1896) היה רב ודרשן, מחבר סדרת הספרים **שער בת רבים** על התורה וחמש מגילות.

## ביוגרפיה
חיים אריה נולד לאביו רבי יוסף ב"ר מרדכי פנסטר ולאמו יהודית בשנת תקצ"ה, 1834, בעיר ידוובנה במחוז לומז'ה בפולין. למשפחה רבנית, מצד אביו היה נכד של רבי חיים אב"ד שצוצין. ורבי שלמה זלמן אב"ד זאבלודאווא.

כשהיה בן שמונה עשרה, בערך בשנת תרי"ב (1852) נישא לשיינה איטע בתו של רבי מרדכי קארלינסקי, מהעיר טיקטין (הסמוכה לידוובנה), שהיה נכדו של הגאון רבי ירוחם פישל (בן רבי מאטיל) אב"ד שנאדאווא, ופלוצק. לאחר חתונתו החל לשמש כדרשן בעירו. עסק במסחר.

נסע לוורשה להדפיס שם את כרך שני של ספרו על ספר שמות, ונפטר שם ביום שלישי בפרשת ויצא, ה' בכסלו תרנ"ז, 10 בנובמבר 1896. ובעזר יעקב ברוידא נטמן בבית הקברות היהודי בוורשה.

## משפחתו
נכדו, בן בתו שרה לאה, הוא הסופר פנחס טורברג. אחיו היה יעקב משה פנסטר.

## ספריו
* **שער בת רבים** הספר נדפס בהסכמת רבי יצחק אלחנן ספקטור, רבי יוסף דוב הלוי סולובייצ'יק, רבי יצחק פייגנבוים ועוד. בחיבור זה אסף פירושים מכ-300 ספרים מתוכם מספר ספרים בכתבי יד שהיו ברשותו. בין הפירושים הוסיף גם מפירושיו. את החיבור החל להוציא לאור בחשוון תרמ"ח בעקבות מחלה שכדי להינצל ממנה הבטיח להוציא את ספרו. הכרך הראשון על ספר בראשית נדפס על ידי המחבר בורשה בשנת 1890. נכדו פנחס טורברג הגיה את הספר. עריכת החלק השני על חומש שמות לא הושלמה עד פטירת המחבר, והוא יצא לאור על ידי יוסף לייבנזון לאחר פטירת המחבר בשנת 1896. אליעזר טיקאצינסקי שהיה לו מסחר ספרים בעיר ביאליסטוק קנה את הזכויות להדפיס את הספר, הדפיס את שאר הכרכים בשנת 1900.
ב-1902 הדפיס כרך נוסף על חמש מגילות, שנערך על ידי רבי מרדכי מוהליבר בנו של רבי שמואל מוהליבר, עם הערות והוספות משלו.

הגהותיו לספר סדר הדורות נדפסו במהדורת הספר של הרב ישעיהו אשר זליג מילר ניו יורק תשפ"א.

[ממוזער|שמו ב[פרענומעראנטן לספר פרדס הבינה, תרט"ו]]

### ספרים שלא נדפסו
* **חומת אבנים** - ספר היסטוריה בן שלושה חלקים, מערכת דורות, מערכת גדולים ומערכת ספרים.
* **מרגלאין טבאין** - ליקוט מספר יערות דבש לרבי יהונתן אייבשיץ.
* **מטה החיים** - דרשה למעלת חברת תקון ספרים.
* **ריח לבנון** - פירוש לספר חסידים (כתב היד לא קיים)
קיימים גם הגהות לשם הגדולים, לספר המטעמים, אגרות ועוד.

## קישורים חיצוניים
* 
* 
* 
* 
* 
## הערות שוליים

קטגוריה:מגיהי ספר סדר הדורות
קטגוריה:מפרשי ספר חסידים
קטגוריה:מחברי ספרי דרוש
קטגוריה:יהודים פולנים
קטגוריה:מחברי ספרות תורנית
קטגוריה:מחברי ספרי חידושים על התורה
קטגוריה:מגיהי ספר שם הגדולים
קטגוריה:ילידי 1834
קטגוריה:נפטרים ב-1896
מימי שמיר

**מימי שמיר** (באנגלית: **Mimi Schmir**) היא מפיקת קולנוע וטלוויזיה ותסריטאית אמריקאית. עבדה כמפיקה וכתסריטאית בדרמה הרפואית "האנטומיה של גריי".

מלבד לסדרה זו, הייתה שמיר בצוות ההפקה של תוכניות אחרות, דוגמת "שולחן לחמישה" ו"פליסיטי". בשנים 2006–2007 הועמדה פעמיים לפרס אמי עבור "סדרת הדרמה הטובה ביותר" כחלק מצוות ההפקה של "האנטומיה של גריי". בשנת 2006 זכתה עם הצוות בפרס גילדת הכותבים של אמריקה ל"סדרה החדשה הטובה ביותר". שמיר הייתה מועמדת לשני פרסים נוספים מאותו ארגון עבור "הדרמה הטובה ביותר".

## חיים אישיים
שמיר הייתה נשואה למפיק הטלוויזיה והסופר גארי גלסברג, איתו נולדו לה שני בנים, דש ואלי. גלסברג נפטר בשנתו ב-28 בספטמבר 2016 בלוס אנג'לס בגיל 50.

## קישורים חיצוניים

## הערות שוליים

קטגוריה:מפיקות טלוויזיה אמריקאיות
קטגוריה:זוכי פרס גילדת הכותבים של אמריקה
קטגוריה:תסריטאיות אמריקאיות
קטגוריה:אמריקאיות שנולדו במאה ה-20
קטגוריה:אמריקאים שנולדו במאה ה-20
מאצ'יי חוניה

**מאצ'יי מארק חוניה** (בפולנית: **Maciej Marek Hunia**; נולד ב-25 בפברואר 1961) הוא דיפלומט ואיש צבא פולני המכהן כשגריר פולין בישראל.

## ביוגרפיה
חוניה נולד וגדל בעיר קרקוב. למד פילוסופיה והיסטוריה באוניברסיטה היגלונית בעיר.

לאחר לימודיו התגייס לצבא פולין. שימש בתפקידי מודיעין. בשנת 2004 הועלה לדרגת בריגדיר גנרל. ב-2007 שירת בשגרירות פולין בצ'כיה. בשנת 2008 כיהן כראש המודיעין הצבאי. באותה שנה עבר לשמש כראש סוכנות מודיעין החוץ של פולין וכיהן בתפקיד עד 2015.

ביולי 2025 מסר את כתב האמנתו לנשיא המדינה.

תחביבו של חוניה הוא טיפוס על הרים.

## קישורים חיצוניים

* 
* ציוץ של שגרירות פולין בישראל, המודיע על מינויו של חוניה לשגריר, ברשת החברתית X
* 

## הערות שוליים

קטגוריה:בוגרי האוניברסיטה היגלונית
קטגוריה:גנרלים פולנים
קטגוריה:שגרירים פולנים
קטגוריה:שגרירים בישראל
קטגוריה:יחסי ישראל–פולין
קטגוריה:פולנים שנולדו ב-1961
שירים שהוקלטו על ידי אודיה

ממוזער|אודיה בהופעה
אודיה אזולאי, המוכרת בשם הבמה שלה "**[[אודיה]]**", היא זמרת-יוצרת ישראלית. הקריירה המוזיקלית שלה כוללת שירים המשלבים פופ עם נגיעות של סגנונות ים-תיכוניים ואוריינטליים, לצד טקסטים אישיים.

הדיסקוגרפיה של אודיה כוללת מספר סינגלים שזכו להצלחה משמעותית ברדיו הישראלי ובפלטפורמות הסטרימינג. היא נחשבת לאחת מהכוכבות הצעירות העולות של המוזיקה הישראלית.

נכון לאוגוסט 2025, אודיה הוציאה שלושה אלבומי אולפן ומעל ל-70 שירים שהקליטה.

## השירים
[ממוזער|[גיא ויהל הפיקו לאודיה שירים רבים בתחילת דרכה המוזיקלית]]
[ממוזער|[גל אדם ואודיה כתבו מספר שירים ביחד, כמו "אם אתה שלי", "קריוקי פסנתר בסלון" ו"ואן דאם".]]

## ראו גם

* דיסקוגרפיה של אודיה

## הערות שוליים

*
אודיה
קנאביס בישראל

**ה[[קנאביס]] ב[[ישראל|מדינת ישראל]]** נמצא תחת פקודת הסמים המסוכנים, ולכן החוק מחמיר על יצור, החזקה ושימוש בצמח או בתרכובות שלו. עד שנת 2022, הקנס על החזקת קנאביס היה 1,000 ו-2,000 ש"ח, ופתיחת הליך פלילי מהפעם הרביעית ואילך. עם זאת, בשנת 2022, ועדת החוקה אישרה שעבירות שימוש עצמי בקנאביס יהפכו לעבירות מנהליות ללא רישום במרשם הפלילי. מאז, גובה הקנס על החזקת קנאביס הוא 500 ש"ח והקנס על שימוש במקום פומבי נקבע ל-1,000 ש"ח. בנוסף, האשמת משתמשי קנאביס בדין פלילי בוטלה, אלא שבמקרים חריגים נותרת הסמכות להגיש כתב אישום.. אף על פי כן, סחר בקנאביס הוא עבירה פלילית שהעונש עליה הוא עד 20 שנות מאסר.

## החוק
על פי סעיף 1 לפקודת הסמים המסוכנים, סם מסוכן הוא "חומר מן המפורטים בתוספת הראשונה לרבות כל מלח שלו, וכן כל תכשיר, תרכובת, תערובת או תמיסה של חומר כאמור ומלחיהם". התוספת הראשונה מפרטת כי הקנאביס (Cannabis) וכן השרף של הקנבוס הידוע גם בשם: חשיש (Cannabis Resina Syn: Hashish) נכללים בהגדרה זו. הקנאביס והחשיש נוספו לפקודת הסמים המסוכנים ב-1980. לאורך השנים, נוספו לפקודת הסמים המסוכנים סוגים שונים של חומר הקנאביס.

סמים בעלי איסור ייצור, החזקה ושימוש (סימן א'):

סמים בעלי איסור מסחר ומעבר (סימן ב'):

מאז שנת 2022, הקנס המקסימלי שניתן לקבל על החזקה ושימוש בקנאביס, הוא 1,000 ש"ח.

## קנאביס רפואי
קנאביס לשימוש רפואי מותר בישראל מאז תחילת שנות ה-90 לחולי סרטן ולסובלים ממחלות הקשורות לכאב כגון פרקינסון, טרשת נפוצה, מחלת קרוהן והפרעת דחק פוסט-טראומטית (PTSD). מטופלים יכולים לעשן קנאביס, או לבלוע אותו באמצעות שמן קנאביס.

ב-2004, צבא ההגנה לישראל החל להשתמש ב-THC בשביל לטפל בחיילים עם הפרעת דחק פוסט-טראומטית.

ב-2012, כמות האנשים בישראל שהשתמשו בקנאביס רפואי הגיע ל-10,000. נכון לשנת 2022, כמות הרישיונות הפעילים בישראל היא מעל 119,656.

### תיקון עולם

תיקון עולם בע"מ היא חברה לגידול ואספקת קנאביס רפואי ברישיון ובפיקוח משרד הבריאות, הראשונה בתחומה בישראל. בסוף שנות ה-90 החל משרד הבריאות להתיר שימוש בקנאביס לצרכים רפואיים.

ב-2005 נוצר קשר ראשון בין משרד הבריאות למגדל הראשון ומייסד תיקון עולם, צחי כהן, מתוך הצורך לגדל 100 שתילי קנאביס לצרכים רפואיים ללא תמורה למען חולים אשר קיבלו את ההיתר לצרוך את הצמח להקלה במצבם הרפואי אך התקשו בהשגת הקנאביס עצמו. הקנאביס היה מחולק בחינם לחולים בעלי ההיתר לפי המינון שקבע להם משרד הבריאות. המוצר הסופי, תפרחת הקנאביס, הועבר למעבדות האוניברסיטה העברית בירושלים אל פרופסור רפאל משולם על בסיס קבע, עבור בדיקת אחוז החומרים הפעילים בתפרחת.

בשנת 2010 הסדיר משרד הבריאות את נושא הקנאביס הרפואי בישראל, ואפשר לראשונה לחברת 'תיקון עולם' לגבות 360 ש"ח לחודש בעבור השירות.

תקני הגידול של החברה ממוקמים בצפון ישראל ונמצאים תחת פיקוח משרד הבריאות ומשטרת ישראל וכן תחת אבטחה תמידית.

## קישורים חיצוניים
* 

## הערות שוליים

*
קטגוריה:ישראל: חוק ומשפט
אצטדיון קונסטנט ואנדן סטוק

**אצטדיון קונסטנט ואנדן סטוק** (בצרפתית: **Stade Constant Vanden Stock**, בהולנדית: **Constant Vanden Stockstadion**; ידוע גם כ**לוטו פארק**) הוא אצטדיון כדורגל הנמצא באנדרלכט, אחד מרובעי העיר בריסל, בירת בלגיה. האצטדיון מכיל 22,500 מקומות ומשמש כאצטדיונה הביתי של קבוצת הכדורגל אנדרלכט.

## היסטוריה
האצטדיון הוקם בשנת 1917 זמן קצר לאחר מלחמת העולם הראשונה, עם יציע עץ אחד בלבד. שנה לאחר מכן נקרא שמו של האצטדיון על שם התעשיין אמיל ורסה, שהיה גם הנשיא הראשון של המועדון. במהלך השנים נבנו באצטדיון יציעים מבטון. בשנים 1946 ו-1969 האצטדיון הורחב. ב-20 בספטמבר 1980 פקדו את האצטדיון 38,349 צופים שהגיעו לראות את משחק הליגה של המועדון נגד סטנדרד לייז', שיא כל הזמנים עד היום.

במהלך שנות ה-80 של המאה ה-20, האצטדיון נהרס ונבנה מחדש. בשנת 1991 הסתיימה בנייתו והוחלט לקרוא לו על שם קונסטנט ואנדן סטוק, על שם שחקן העבר ויו"ר המיתולוגי של המועדון. עלות השיפוץ הסתכמה ב-1.5 מיליארד פרנק בלגי שנאספו באופן עצמאי.

בשנת 2010 רוג'ר ואנדן סטוק, הודיע כי ברצונם לבנות טבעת שלישית שתגדיל את האצטדיון ל-30,000 מקומות, אולם 4 שנים לאחר מכן התוכנית נגנזה בעקבות הכוונה לבנות אצטדיון לאומי חדש בבריסל שיכיל 60,000 מקומות.

בקיץ 2012 שופץ האצטדיון פעם נוספת, הפעם על מנת להתאים אותו לסטנדרטים של אופ"א על מנת שתוכל לארח את משחקי הבית שלה באצטדיונה הביתי ולא לנדוד כבעבר. בהתאם לכך, נבנו אזורי VIP וחדר עיתונאים חדש, אך הקיבולת של האצטדיון ירדה ל-21,500 מקומות.

בשנת  נקרא האצטדיון בנוסף כ"לוטו פארק", על שם חברת לוטו שהפכה לנותנת חסות לאצטדיון.

## קישורים חיצוניים

* 
* אצטדיון קונסטנט ואנדן סטוק באתר Stadium Guide

## הערות שוליים

קטגוריה:אנדרלכט (כדורגל)
קטגוריה:בריסל: מבנים
קטגוריה:אצטדיוני כדורגל בבלגיה
אצטדיון קונסטנט ואנדן סטוק
ג'ימי הארי

**ג'ימי הארי** (באנגלית: **Jimmy Harry**) הוא פזמונאי, מפיק מוזיקלי ורב-נגן אמריקאי המתגורר בלוס אנג'לס, קליפורניה.

## קריירה
במרוצת השנים, הארי עבד עם אמנים ולהקות כמו מדונה, פינק, ויזר, קיילי מינוג, קלי קלרקסון, פישרספונר, או לנד, וסנטנה. הוא זכה בפרס גלובוס הזהב בשנת 2012 מטעם איגוד העיתונאים הזרים בהוליווד, בקטגוריית "השיר המקורי הטוב ביותר" ביחד עם מדונה וג'ולי פרוסט על השיר "Masterpiece".

בשנת 2010, ההפקה שלו ל-"Sober" של פינק הייתה מועמדת לפרס גראמי בקטגוריית "ביצוע הפופ הנשי הטוב ביותר"; הוא גם כתב והפיק את "Funhouse", שיר נושא מתוך אלבום בעל אותו שם של פינק, עליו הועמד לגראמי בקטגוריית "אלבום הפופ הווקאלי הטוב ביותר". ג'ימי זכה להכרה מהאקדמיה לקולנוע והטלוויזיה הקנדיים בטקס פרסי המסך הקנדי בשנת 2014, במסגרתו הוא וסרינה ריידר זכו בקטגוריית "השיר המקורי הטוב ביותר" על השיר "It's No Mistake" מתוך הסרט, "טעות מהסוג הנכון".

## קישורים חיצוניים

## הערות שוליים

קטגוריה:מוזיקאים אמריקאים
קטגוריה:רב-נגנים
קטגוריה:מפיקים מוזיקליים אמריקאים
קטגוריה:פזמונאים אמריקאים
ג'ולי פרוסט

**ג'ולי פרוסט** (באנגלית: **Julie Frost**; נולדה ב-26 בספטמבר 1970) היא פזמונאית, זמרת, גיטריסטית ומפיקה מוזיקלית אמריקאית.

היא זוכת פרס גלובוס הזהב ותחרות האירוויזיון בתור כותבת, כמו גם פרס בחירת ההורים על הפקה והשתתפות במספר אלבומים.

פרוסט הייתה למייסדת של עמותת "שירים לפילים", במטרה לעזור ולגייס כספים בתעשיית המוזיקה עבור הפילים ברחבי העולם. היא הפזמונאית האמריקאית השנייה שזוכה בתחרות האירוויזיון, ככותבת שותפה של השיר "Satellite", שזכה בתחרות מטעם גרמניה. פרוסט הייתה שותפה לכתיבת השיר "Masterpiece" של הזמרת-יוצרת האמריקאית מדונה, מתוך פסקול סרטה "וואליס ואדוארד". השיר זכה בפרס גלובוס הזהב לשיר המקורי הטוב ביותר ונכלל בפסקול של הסרט, .

## ראשית חייה וקריירה
פרוסט גדלה בכפר ורמונט והחלה להופיע בפומבי בשנת 1992 בשיקגו. אלבום הסולו הראשון שלה *The Wave* (2002) התקבל בחיוב על ידי מבקרי מוזיקה שונים; על סגנון הכתיבה שלה, מבקרת המוזיקה ג'וני לופטוס כתבה "הזמרת/כותבת משיקגו, ג'ולי פרוסט, אוהבת להציג בשיריה כאב לב ותחנונים, תוך שילוב משחקי מילים מתוחכמים". בהמשך ייסדה פרוסט אולפן משלה "Happy Child Studios", שנועד להפקה של שירים עבור משפחות וילדים, והוציאה לאור את אלבומה *Happy Child Music* (2006).

בין הקרדיטים שלה נמנים השירים "Just Can't Get Enough" של הבלאק אייד פיז, אחד הבתים מ-"Castle Made of Sand" של פיטבול ו-"Sweet Spot" של פלו ריידה. היא גם הייתה שותפה לכתיבת שירה של ביונסה "Countdown", "Kiss Me" של אד שירן, "Primadonna" של מרינה והיהלומים. פרוסט כתבה את "Endless Love" בביצוען של טיגן ושרה. בהמשך, השתתפה בכתיבת "Lift Me Up" בהשתתפות ניקו, וינז וליידיסמית' בלאק ממבזו באלבומו של דייוויד גטה, *Listen*; היא השתתפה בכתיבת הסינגל "Marvin Gaye" של צ'ארלי פות' בהשתתפות מייגן טריינור. בנוסף, פרוסט השתתפה בכתיבת הסינגל "Obsession" של די ג'יי וייס בהשתתפות קייל וג'ון בליון. בהמשך הקריירה שלה, היא כתבה את "Ring" ל-*[[Rare (אלבום של סלינה גומז)|Rare]]* של סלינה גומז, ואת "Oh My God" עבור אלבומו של אלק בנג'מין, *These Two Windows*. היא הועמדה לפרס גראמי הלטיני בשנת 2020 עם "Love" שנכתב ביחד עם ג'סי וג'וי, הלקוח מהאלבום, *Aire*.

פרוסט הוחתמה ב-EMI ב-2009 על ידי מנהל המוזיקה ביג ג'ון פלאט. בשנת 2010, שיר שנכתב על ידי פרוסט ודיין ג'ון גורדן, "Satellite", זכה בתחרות האירוויזיון 2010 מטעם גרמניה. את השיר הקליטה לנה מאייר-לנדרוט; הוא הפך לאחר מכן ללהיט במדינות שונות ברחבי אירופה, ודורג במקום הראשון במצעד הסינגלים האירופי.

## דיסקוגרפיה
* 2006: *Happy Child Music*
* 2002: *The Wave*
* 2000: "Songs for Wiggleworms"

## קישורים חיצוניים

## הערות שוליים

קטגוריה:נשים אמריקאיות במאה ה-21
קטגוריה:פזמונאיות אמריקאיות
קטגוריה:זוכי האירוויזיון
קטגוריה:זמרות אמריקאיות
קטגוריה:גיטריסטיות אמריקאיות
קטגוריה:מפיקות מוזיקליות אמריקאיות
קטגוריה:זוכות פרס גלובוס הזהב
יוסף קארל

**יוסף "ג'ו" קארל** (11 בפברואר 1906 – 1993) היה אמן, צייר, תפאורן, מעצב תלבושות לאופרות סרטים והצגות, שחקן, תסריטאי ומפיק ישראלי. זוכה פרס **תפאורן השנה** של ישראל (1972) ציורים שלו נמצאים באוספים של גלריית בן אורי והמוזיאון ומוזיאון ויקטוריה ואלברט.

## ביוגרפיה
**קארל יוזפוביץ**' נולד וגדל בווינה, אוסטריה. אחיו הצעיר פריץ יוזפוביץ' (Fritz Josefovics; 1908–1976), היה הקריקטוריסט פרדריק ג'וס . הוא למד ציור באקדמיה לאמנות בווינה והחל לצייר תפאורות לבית האופרה פולקסאופר של וינה, לתיאטרון ולקברטים פוליטיים.

עם פלישת הנאצים לוינה ב-1938, עבר לבריטניה ועבד כתפאורן בתיאטרון האנגלי, האיטלקי, הבלגי וההולנדי. בשנת 1944 עיצב את הבמה לאופרטה של יוהאן שטראוס השני "לילה בוונציה" עבור תיאטרון קיימברידג'  בלונדון, ב-1945 עיצב תפאורות בתיאטרון הגלות האוסטרי, בתיאטרון דרורי ליין, לונדון פלדיום , תיאטרון פאלאס , ההיפודרום, הבלט של לונדון , סטרטפורד על האייבון ואופרה גלינדבורן .

קארל הגיע לישראל לראשונה ב-1953 התיישב בה קבע בראשית שנות ה-60. במשך השנים, יצר עשרות רבות של תפאורות ותלבושות לתיאטראות השונים. כמו כן, צייר תפאורות לסרטים "גבעה 24 אינה עונה", "סאלח שבתי", "סבינה והגברים" ו"ארבינקא". צייר תפאורות ותלבושות לארבעים הצגות בתיאטרון "הבימה". ולתיאטרון הקאמרי

### תפאורה לתיאטרון הבימה

### תפאורה לתיאטרון הקאמרי
* "הכושי עשה את שלו" (1967)
* "ציפורני החתול" (1972)
* "רביזור" (1978)
* "מה עושים עם ג'ני?" (1978)

## תפאורה ל[[תיאטרון העונות]]
* "רביזור" (1965)

## תערוכות יחיד
* 1978 – **יוסף קרל**, גלריה דבל, ירושלים
* 1996 – **יוסף (ג'ו) קרל: ציורי חיות**, מוזיאון האדם והסביבה, פתח תקווה
* 1997 – **יוסף קרל: רישומי חיות**, המשכן לתרבות ואמנות ע"ש שטיינברג, חולון

## תערוכות קבוצתיות
* 1939 – גלריה ורטהיים 
* 1945 – גלריה של פויל
* 1978 – תערוכה לזכרו של אהרון מסקין בתיאטרון חיפה
* 1998 – **עיצוב הבמה העברית: מהדיבוק ועד כפר**, מוזיאון מאנה-כץ, חיפה

## ציורים
* **קשתות ביפו העתיקה**
* **סדרת החיות**
* **תל אביב**
* **מלאך ושד**
* **תפילות יהודיות ובית כנסת בעיר**
* **בית קברות יהודי**
* **רקדנית עירומה**
* **סצנת רחוב**
* **קבצנית על גשר ליפי בדבלין**

## קולנוע
* כתב והפיק את הסרט "רק לא בשבת" (1965)
* הופיע בסרט "מעשה במונית" גילם את הפקיד יעקב (1965)

## פרסים
* בשנת 1972 זכה בפרס **תפאורן השנה** מטעם המועצה לתרבות ואומנות שליד משרד החינוך והתרבות

## לקריאה נוספת
* **יוסף (ג'ו) קרל - מטקסט להצגה - עיצוב במה**, עבודת גמר של אילה מילר 1993, לימודי תעודה במוזיאולוגיה, הפקולטה לאמנויות

## קישורים חיצוניים

* יוסף קרל, באתר מוזיאון ישראל, ירושלים
* יוסף קארל, באתר הספרייה הלאומית של ישראל
* 
* יוסף שריק, מציורי תפאורה לציור לשמו, באתר הארץ, 23 ביולי 1953
* ציורים של יוסף ג'ו קארל
* Joseph Carl Sold at Auction Prices 
* Joseph Carl 1906–1993, Ben Uri collection 
* 

## הערות שוליים

קטגוריה:ישראלים ילידי האימפריה האוסטרו-הונגרית
קטגוריה:מעצבי במה ישראלים
קטגוריה:ישראלים שנולדו ב-1906
קטגוריה:ישראלים שנפטרו ב-1993
ונדיי סטנצלר

**ונדיי סטנצלר** (באנגלית: **Wendey Stanzler**) היא עורכת קולנוע ובמאית טלוויזיה אמריקאית.
## ביוגרפיה
ב-1989 ערכה את הסרט התיעודי של מייקל מור "Roger & Me", וב-1993 את הסרט הבדיוני "Canadian Bacon". בהמשך החלה לעבוד כעורכת ב"סקס והעיר הגדולה". היא ביימה אף את פרקים בעונה האחרונה של הסדרה. סטנצלר ערכה פרקים לסדרות, כמו "אד", וביימה פרקים מספר תוכניות, דוגמת "האנטומיה של גריי", "עקרות בית נואשות", "מקום טוב באמצע", "יומני הערפד" ו"מחלקת גנים ונוף".

בשנים 2008–2009 שימשה כמפיקה וכבמאית בעונה הראשונה של הסדרה "90210". בשנת 2015 החלה לביים פרקים של "You're the Worst", ובעונה השלישית של הסדרה שימשה כמפיקה שותפה וביימה את מרבית פרקיה.

בשנת 2025 ביימה שני פרקים מתוך הסדרה הרפואית "דופק" (אנ') של נטפליקס.

סטנצלר זכתה פעמיים בפרס עורכי הקולנוע של אמריקה: בשנת 1990 על הסרט "Roger & Me", וב-2004 על הפרק "American Girl in Paris, Part 2" ב"סקס והעיר הגדולה". בשנים 2003–2004 הועמדה פעמיים לפרס אמי עבור עבודות העריכה והבימוי שלה בסדרה.

## קישורים חיצוניים

## הערות שוליים

קטגוריה:עורכי קולנוע אמריקאים
קטגוריה:במאיות טלוויזיה אמריקאיות
קטגוריה:אמריקאיות שנולדו במאה ה-20
קטגוריה:אמריקאים שנולדו במאה ה-20
לסלי לוקו

**לסלי נא נורלה לוקו** (באנגלית: **Lesley Naa Norle Lokko**; נולדה ב-1964) היא אדריכלית וסופרת גנאית-סקוטית-יהודיה. לוקו ידועה בזכות תרומתה לתחום החינוך האדריכלי ובתור המייסדת של המכון לעתיד אפריקאי (African Futures Institute) באקרה, גאנה. היא זכתה במספר פרסים יוקרתיים, בהם מדליית הזהב המלכותית של המכון המלכותי לאדריכלים בריטים בשנת 2024.

## ביוגרפיה
לוקו נולדה בדנדי לאב גנאי שהיה כירורג ולאם יהודיה סקוטית. היא גדלה בין גאנה וסקוטלנד, ולמדה בבית ספר פרטי באנגליה מגיל 17. היא החלה בלימודי ערבית ועברית באוניברסיטת אוקספורד, אך עזבה את הלימודים לטובת מעבר לארצות הברית. לוקו סיימה תואר ראשון (BSc) באדריכלות מבית הספר לאדריכלות של ברטלט, יוניברסיטי קולג' לונדון בשנת 1992, ותואר שני בשנת 1995. היא המשיכה בלימודים לדוקטורט באדריכלות מאוניברסיטת לונדון, אותו סיימה בשנת 2007.

לסלי לוקו כתבה מספר רב של רומנים, שמרביתם עוסקים בנושאים של זהות תרבותית וגזעית. הרומן הראשון שלה, *Sundowners*, יצא לאור בשנת 2004 והפך לרב מכר. לוקו פרסמה מאז 11 רומנים נוספים, ביניהם Saffron Skies (2005), *Bitter Chocolate* (2008), ו-Soul Sisters (2021).

לוקו לימדה אדריכלות במספר מוסדות אקדמיים ברחבי העולם, כולל ארצות הברית, בריטניה ודרום אפריקה. בשנת 2015 ייסדה את בית הספר ללימודי אדריכלות באוניברסיטת יוהנסבורג, מוסד שהוקדש ללימודי אדריכלות ברמת תואר שני. בשנת 2021 חזרה לגאנה והקימה את המכון לעתיד אפריקאי (AFI), פלטפורמה אקדמית ואירועי ציבור באקרה.

בשנת 2023 מונתה לוקו כאוצרת של הביאנלה ה-18 לאדריכלות בוונציה, תחת הכותרת "The Laboratory of the Future", במרכז תערוכה זו עמדו נושאי הדה-קולוניזציה והדה-קרבוניזציה.

## פרסים והכרה
לוקו זכתה בפרסים רבים במהלך הקריירה שלה, כולל פרס אנני ספינק להצטיינות בהוראת אדריכלות מטעם המכון המלכותי לאדריכלים בריטים בשנת 2020, ופרס אדה לואיז הקסטבל בשנת 2021 על תרומתה לאדריכלות. בשנת 2024 הוענקה לה מדליית הזהב המלכותית של RIBA, אחת ההכרות הגבוהות ביותר בתחום האדריכלות. באותה שנה נכללה ברשימת 100 האנשים המשפיעים ביותר בעולם של מגזין טיים.

## קישורים חיצוניים
* 

## הערות שוליים

קטגוריה:אדריכליות יהודיות
קטגוריה:אדריכלים סקוטים
קטגוריה:סופרות סקוטיות
קטגוריה:סופרות יהודיות
קטגוריה:בוגרות אוניברסיטת אוקספורד
קטגוריה:בוגרות יוניברסיטי קולג' לונדון
קטגוריה:קצינים במסדר האימפריה הבריטית
קטגוריה:בריטים שהופיעו ברשימת טיים 100
קטגוריה:יהודים שהופיעו ברשימת טיים 100
קטגוריה:זוכות פרס 100 נשים (BBC)
קטגוריה:בריטיות שנולדו ב-1964
אליסטר ג'ונסטון

**אליסטר ג'ונסטון** (באנגלית: **Alistair Johnston**; נולד ב-8 באוקטובר 1998) הוא כדורגלן קנדי המשחק בעמדת המגן הימני בסלטיק ובנבחרת קנדה.

## קריירת מועדונים
ג'ונסטון נולד בוונקובר לאב קנדי ולאם צפון אירית ובגיל ארבע עברה משפחתו למונטריאול. הוא התחיל לשחק כדורגל בגיל בקבוצת הילדים המקומית לייקשור. כשהיה בן 7 עברה משפחתו לאורורה ושיחק בקבוצות המקומיות.

בשנת  החל ללמוד באוניברסיטת סנט ג'ון ושיחק בקבוצת הכדורגל שלה במשך שנתיים. בשנת  הצטרף לאוניברסיטת ווייק פורסט ובה הועבר לעמדת המגן הימני. במהלך החופשים בתקופתו בקולג', שיחק בקבוצת הכדורגל ווהן אזורי מליגת העל של אונטריו.

ב-9 בינואר 2020 ג'ונסטון נבחר במקום ה-11 בדראפט ה-MLS על ידי נאשוויל. ב-25 בפברואר חתם על חוזה בקבוצה. ב-12 באוגוסט ערך את הופעת הבכורה שלו בקבוצה במשחק הליגה נגד דאלאס. ב-22 בספטמבר 2021 ג'ונסטון כבש את שערו הראשון בקבוצה בניצחון 1-5 נגד אינטר מיאמי.

ב-23 בדצמבר 2021 נרכש על ידי מונטריאול תמורת כמיליון דולר ואחוזים על מכירה עתידית. ב-23 בפברואר 2022 ערך את הופעת הבכורה שלו בקבוצה במשחק נגד סנטוס לגונה במסגרת ליגת האלופות של אמריקה הצפונית. ב-14 במאי הבקיע את שער הבכורה שלו בקבוצה בניצחון 0-2 נגד שארלוט.

בדצמבר  חתם לחמש שנים בסלטיק מליגת העל הסקוטית והצטרף אליה ב-1 בינואר 2023. יממה לאחר מכן, ערך את הופעת הבכורה שלו בקבוצה בתיקו 2-2 נגד גלאזגו ריינג'רס. ב-5 במרץ הבקיע את שער הבכורה שלו בקבוצה בניצחון 1-5 נגד סנט מירן. בעונתו הראשונה זכה עם המועדון בטריבל.

## קריירה בינלאומית
בינואר  ג'ונסטון זומן לראשונה לסגל נבחרת קנדה. ב-25 במרץ 2021 ערך את הופעת הבכורה שלו בנבחרת במשחק נגד  במסגרת מוקדמות מונדיאל 2022. 4 ימים לאחר מכן, הבקיע את שער הבכורה שלו בנבחרת במשחק נגד .

נכלל בסגל הנבחרת לקראת גביע הזהב 2021, מונדיאל 2022 וקופה אמריקה 2024, בה נכלל בהרכב מצטייני הטורניר והיה לשחקן היחיד מצפון אמריקה שנכלל בהרכב זה.

## תארים
; סלטיק
*ליגת העל הסקוטית: , 
*הגביע הסקוטי: , 
*גביע הליגה הסקוטי: 

; אישיים
*נבחרת הטורניר בקופה אמריקה 2024

## קישורים חיצוניים

קטגוריה:כדורגלנים קנדים
קטגוריה:מגני כדורגל קנדים
קטגוריה:ונקובר: כדורגלנים
קטגוריה:כדורגלני נאשוויל
קטגוריה:כדורגלני מונטריאול
קטגוריה:כדורגלני סלטיק
קטגוריה:כדורגלני נבחרת קנדה
קטגוריה:ספורטאים קנדים בארצות הברית
קטגוריה:ספורטאים זרים בסקוטלנד
קטגוריה:כדורגלני גביע הזהב 2021
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:כדורגלני גביע הזהב 2025
קטגוריה:קנדים שנולדו ב-1998
Nasty Singles

***Nasty Singles*** הוא אלבום האולפן השלישי של זמרת הרגאטון הדומיניקנית נאטי נטשה. האלבום יצא לאור ב-8 בדצמבר 2023, בהוצאת חברות התקליטים פינה רקורדס וסוני מיוזיק לטין. מתוך האלבום יצאו אחד-עשר סינגלים בסך הכול, ביניהם הלהיט "Wow BB" שצבר למעלה מ-75 מיליון צפיות ביוטיוב.

## רקע
לאחר שהוציאה את אלבום האולפן השני והמצליח שלה *[[Nattividad]]*, בשנת 2021, הוכרז כי את אלבום האולפן השלישי שלה היא תוציא בשנת 2023. ב-22 בפברואר 2022 הוציאה את הסינגל מוביל מתוך האלבום, "Wow BB" – השתתפו בו אל אלפא וצ'ימבלה. בהמשך, הוציאה את "Mayor Que Usted" שזכה להצלחה בין-לאומית ובו השתתף דדי יאנקי. לאור הצלחתו של השיר, הוחלט לחכות שלושה חודשים על ליציאת סינגל נוסף שלבסוף נבחר להיות "Lokita" ביחד עם הזמרת מריה בסרה. הסינגל האחרון שהוציאה נטשה מהאלבום בשנת 2022 היה "To Esto Es Tuyo" שפורסם ב-9 בדצמבר ולווה בווידאו קליפ. בתחילת 2023 הוציאה את "En Bajita" בתור הסינגל החמישי מהאלבום.

נטשה המשיכה בקידום של האלבום באמצעות הוצאת סינגל נוסף – "Algarete". הסינגל העוקב, "La Falta Que Me Haces" זכה לגרסת בצ'אטה וקליפ נלווה. את "No Pare" הוציאה נטשה לראשונה בתור שיר סולו. הוא עורר סערה בעקבות העטיפה הפרובוקטיבית שלו, שכלל את נטשה עירומה מול מראה. בהמשך לכך, הוחלט להוציא רמיקס נלווה ביחד עם הזמרת טוקישה. בשבוע שקדם ליציאת האלבום, יצאו שלושת הסינגלים "", "Tu Tattoo" ו-"Ya No Te Extraño".

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי נאטי נטשה
קטגוריה:אלבומים בספרדית
קטגוריה:אלבומי חברת סוני מיוזיק לטין
Hardwired

"**Hardwired**" הוא שיר שנכתב על ידי ג'יימס הטפילד, והלחין עם לארס אולריך עבור להקתם, מטאליקה. השיר הוא הסינגל המוביל מתוך אלבום האולפן האחד עשר שלה, *[[Hardwired...to Self-Destruct]]*, וזה יצא לאור ב-18 באוגוסט 2016 כקובץ להורדה דיגיטלית. יומיים לאחר מכן, ביצעה הלהקה את השיר לראשונה בהופעה שקיימה באצטדיון יו. אס. בנק, מיניאפוליס, ארצות הברית ב-20 באוגוסט 2020. השיר היה מועמד לפרס גראמי לשיר הרוק הטוב ביותר לשנת 2017.

## רקע
בראיון שהופיע בתוכנית הרדיו המופע של הווארד סטרן, אמרו חברי הלהקה כי השיר היה רצועה שהתווספה לאלבום בשלב מאוחר- כחודשיים טרם יציאתו לאור.

## וידאו-קליפ
הוידאו-קליפ הרשמי של השיר יצא לאור בסמיכות לסינגל, וזה מציג את מטאליקה מבצעת את השיר ברקע חשוך, כאשר מנורות בזק מהבהבות לצידה. הקליפ צולם בשחור-לבן.

## רשימת השמעה

## משתתפים
* ג'יימס הטפילד - זמרה, גיטרת קצב
* קירק האמט - גיטרה מובילה
* לארס אולריך - תופים
* רוברט טרוחיו - בס

## קישורים חיצוניים

## הערות שוליים

קטגוריה:שירי מטאליקה
קטגוריה:שירים באנגלית
קטגוריה:וידאו קליפים בשחור-לבן
כובע צילינדר, עניבה לבנה וזנבות

"**Top Hat, White Tie and Tails**" (בעברית: "**[[כובע צילינדר|כובע צילנדר]], [[עניבה לבנה]] ו[[מעיל זנבות|זנבות]]**") הוא שיר שנכתב על ידי אירווינג ברלין לסרט "top hat" (כובע צילינדר) מ-1935 של RKO שבוצע בו על ידי הרקדן פרד אסטר. השיר מתאר אדם המתכונן למסיבה ומתכונן אליה כשהוא מתלבש לפי קוד הלבוש "עניבה לבנה" שכולל גם מעיל זנבות וכובע צילינדר. ההקלטות הפופולריות ביותר שלו ב-1935 היו של פרד אסטר ואל בוולי.[ממוזער|פרד אסטר ו[ג'ינג'ר רוג'רס|ג'ינג'ר רוגרס בסרט "כובע צילינדר"|שמאל]]

## היסטוריה
אירווינג ברלין נולד ברוסיה או בלארוס בשם ישראל איזדור ביילין, הלהיט הגדול הראשון שלו היה השיר Alexander's Ragtime Band, שנכתב בשנת 1911 וזכה מאז לביצועים רבים, כולל אלו של לואי ארמסטרונג, בינג קרוסבי וריי צ'ארלס. ומשם המשיך להוציא שירים מפורסמים רבים כמו: "God Bless America" ,"Puttin' On the Ritz" ו־"Blue Skies" שהושר ב"זמר הג'אז" אחד הסרטים המדברים הראשונים. הוא נחשב לאחד מהמשוררים החשובים בארצות הברית  פרד אסטר נולד ב־1899 באומהה נברסקה, בן למהגרים יהודים ממורים מהאימפריה האוסטרו-הונגרית, הוא התחיל מלהופיע עם אחותו על במות, אדל עד שהתחתנה, וב-1933 חתם עם RKO על חוזה שכלל גם את "כובע צילינדר" עם ג'ינג'ר רוג'רס. שם הוא נפגש עם אירווינג ברלין שהלחין וכתב את השיר לסרט. השיר והסרט בכללו זכו להצלחה, השיר קיבל גרסאות כיסוי רבות ואוזכר מגוון פעמים.

## גרסאות כיסוי בולטות
* האחיות בוסוול הקליטו את השיר ב־8 באוקטובר 1935 לדקה רקורדס.
* קרול גיבונס ו"יתומי סאובוי" ב-1935.
* פרד אסטר כלל את השיר באלבום "The Astaire Story" (בתרגום חופשי: "סיפורו של אסטר") שיצא ב־1952.
* מל טורמה כלל את השיר באלבום "מל טורמה שר פרד אסטר" ב־1956.
* לואי ארמסטרונג כלל השיר באלבום "לואי מתחת לכוכבים".
* אלה פיצג'רלד כללה את השיר באלבום "אלה פיצג'רלד שרה את ספר השירים של אירווינג ברלין" ב-1958.
* פרד אסטר הקליט את השיר גם ב־1975 וניתן למצוא אותו באלבום The Complete London Sessions (בתרגום חופשי: "כל סשני לונדון")
* טוני בנט כלל את השיר באלבום "Steppin' Out" (בעברית: יוצאים החוצה) ב-1993.

## בתרבות הפופולרית
* המטראולוג הנורווגי כריסטיאן טרגדה שר את השיר עם רקדנים בפרק השני של תוכנית הטלוויזיה "Skjemtegauken" ב־1968.
* רקדן הבלט רודולף נורייב השתתף בתפקיד הראשי בפרודיה על השיר בחבובות ב־1977.
* בפרק הראשון של העונה התשיעית בסדרת הטלוויזיה מ.א.ש הוקאיי שר את השיר בסצנה הראשונה.
* במערכון של SCTV בטלוויזיה ששודר ב-1981 "המכבסה של אל סניטון" יוג'ין לוי שר את השיר ורוקד סטפס בפרסומת מדומה למכבסה.
* בסרט "באטמן לנצח" מ-1995 אדוארד ניגמה שר פרודיה קצרה על השיר.
* ג'ים קארי שר פרודיה על השיר בטקס פרסי אוסקר ה-69 ב־1997.

## מילים
טקסט=אירווינג ברלין |ממוזער|אירווינג ברליןטקסט=המלך צ'ארלס לבוש בעניבה לבנה, אשתו קמילה עומדת לידו.|ממוזער|המלך צ'ארלס לבוש בעניבה לבנה

## ראו גם
* כובע צילינדר
* כובע צילנדר (סרט)
* עניבה לבנה

## קישורים חיצוניים
* הביצוע המקורי ביוטיוב

## הערות שוליים

קטגוריה:שירים באנגלית
קטגוריה:שירי ג'אז
Tiempo

"**Tiempo**" (בעברית: "**זְמַן**") הוא שיר שהוקלט על ידי הזמר הפוארטו ריקני ויסין, ביחד עם הזמרת-יוצרת הפוארטו ריקנית נאטי נטשה והמפיקים המוזיקליים לוס לג'נדריוס. הוא יצא לאור ב-31 באוגוסט 2022, בהוצאת חברת התקליטים לה בייס מיוזיק גרופ, כסינגל שלא מתוך אלבום.

## רקע וכתיבה
השיר נכתב על ידי ויסין, נאטי נטשה, סטייבנז ביטס, רפי לג'נדריו, מארק לג'נדריו, הייד "אל ורדדרו קווימיקו" ולינארס והופק על ידי לוס לג'נדריוס וסטייבנז ביטס.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-11 מיליון השמעות.

## וידאו קליפ
הווידאו קליפ הרשמי של השיר פורסם ב-1 בספטמבר 2022 בשידור חי, יממה לאחר יציאתו של השיר כסינגל.

נכון לאוקטובר 2024 עומד מונה הצפיות של הקליפ על למעלה מ-22 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי נאטי נטשה
קטגוריה:שירים בספרדית
קטגוריה:שירים שנכתבו על ידי נאטי נטשה
קטגוריה:שירים על זמן
עבדוללה עבדולייב

**עבדוללה עבדולייב** (באוזבקית: **Abdulla Abdullayev**; נולד ב-1 בספטמבר 1997) הוא כדורגלן אוזבקי המשחק בעמדת הקשר האחורי בדיבה אל-חסין.

## קריירת מועדונים
עבדולייב התחיל את קריירת הכדורגל שלו בקבוצת הכדורגל של סמנטצ'י. בגיל 20 הצטרף לבוניודקור טשקנט מליגת העל האוזבקית, אך תחילה שיחק בקבוצת המילואים. ב-12 ביולי 2018 ערך את הופעת הבכורה שלו בקבוצה בניצחון 1-2 נגד נפטצ'י פרגנה. ב-3 באוקטובר הבקיע את שער הבכורה שלו בקבוצה בניצחון 0-2 נגד נאוובאחור.

בעונת  חתם באגמק. ב-15 באוגוסט 2023 ערך את הופעת הבכורה שלו בליגת האלופות האסיאתית בניצחון 0-1 נגד סיב. באותה עונה הגיע עם המועדון לגמר הגביע האוזבקי.

ב-8 בספטמבר 2023 חתם בח'ור פקאן מליגת העל של איחוד האמירויות הערביות.

ב-15 ביולי 2024 חתם בפחטקור טשקנט.

## קריירה בינלאומית
עבדולייב שיחק בצעירותו בנבחרות הצעירות של אוזבקיסטן.

ב-5 בספטמבר 2021 ערך את הופעת הבכורה שלו בנבחרת הבוגרת בהפסד 2-1 ל.

## קישורים חיצוניים

קטגוריה:כדורגלנים אוזבקים
קטגוריה:בלמי כדורגל אוזבקים
קטגוריה:קשרי כדורגל אוזבקים
קטגוריה:כדורגלני בוניודקור טשקנט
קטגוריה:כדורגלני פחטקור טשקנט
קטגוריה:כדורגלני נבחרת אוזבקיסטן
קטגוריה:כדורגלני גביע הזהב 2023
קטגוריה:ספורטאים זרים באיחוד האמירויות הערביות
קטגוריה:ילידי 1997
אסמא חאן

**אסמא חאן** (באנגלית: **Asma Khan**; נולדה ביולי 1969) היא מסעדנית ומחברת ספרי בישול בריטית ממוצא הודי. היא הבעלים של מסעדת "Darjeeling Express" הממוקמת בסוהו בלונדון, והופיעה בעונה השישית של הסדרה הדוקומנטרית "שולחן השף". בשנת 2024 נבחרה חאן לאחת מ-100 האנשים המשפיעים בעולם לפי מגזין טיים.

## ביוגרפיה
חאן נולדה וגדלה בקולקטה, הודו, במשפחה ראג'פוטית מהאזור המערבי של אוטר פרדש, ואמה ממערב בנגל. היא למדה בבית הספר לה מרטינייר בקולקטה. לאחר שידוך, עברה עם בעלה לקיימברידג', אנגליה, בשנת 1991. חאן החלה ללמוד לבשל רק לאחר המעבר, כיוון שהתגעגעה למאכלים מהודו. בשנת 2012 סיימה תואר דוקטור במשפט חוקתי בריטי מקינגס קולג' בלונדון.

לאחר קבלת הדוקטורט שלה, חאן החלה לארח ארוחות ערב פרטיות בביתה עבור מספר מצומצם של אורחים, ועם הזמן הפכו המפגשים להצלחה גדולה. בשנת 2017 פתחה את מסעדת "Darjeeling Express" בסוהו, לונדון. המסעדה מתמחה במאכלים מהמטבח הבנגלי והראג'פוטי, ומנוהלת על ידי צוות טבחיות, ברובו מהגרות מדרום אסיה.

בשנת 2018 פרסמה חאן את ספר הבישול הראשון שלה, "Asma's Indian Kitchen", שזכה לשבחים והיה מועמד לפרסים יוקרתיים. ב-2019 הופיעה חאן בתוכנית הדוקומנטרית "שולחן השף", בה הייתה האישה הבריטית הראשונה שהוצגה בסדרה.

## פעילות פילנתרופית
חאן ידועה גם בזכות פעילותה הפילנתרופית. היא מפעילה את קרן "Second Daughters Fund", שמטרתה לעודד משפחות בהודו לחגוג את לידתן של בנותן השניות באמצעות חלוקת מתוקים לשכנים. כמו כן, היא מפעילה את המסעדה שלה בימי ראשון בחינם לטובת נשים המעוניינות לקיים מועדוני ארוחת ערב ולפתח את כישוריהן הקולינריים.

## הכרה
בשנת 2022 מונתה חאן לשגרירה מטעם תוכנית המזון העולמית והיא גם עמיתה כבוד במכללת קווין באוקספורד. בשנת 2024 נבחרה לרשימת 100 האנשים המשפיעים בעולם של מגזין טיים.

## חיים אישיים
אסמא חאן נשואה למושתק, מרצה באקדמיה, ולזוג שני בנים.

## קישורים חיצוניים

## הערות שוליים

קטגוריה:מסעדנים בריטים
קטגוריה:שפיות בריטיות
קטגוריה:מהגרים מהודו לממלכה המאוחדת
קטגוריה:מוסלמיות בריטיות
קטגוריה:מחברות ספרי בישול בריטיות
קטגוריה:בריטים שהופיעו ברשימת טיים 100
קטגוריה:הודים שהופיעו ברשימת טיים 100
קטגוריה:בריטיות שנולדו ב-1969
קטגוריה:בריטים שנולדו ב-1969
קוני ווקר

**קוני ווקר** (באנגלית: **Connie Walker**; נולדה ב-1979) היא עיתונאית קנדית ילידית זוכת פרס פוליצר. ווקר נולדה וגדלה באומת אוקנסי  שבססקצ'ואן, קנדה, והיא נחשבת לאחת מהעיתונאיות המובילות בנושאי חקירות ופשעים נגד נשים ילידות, במיוחד במסגרת תוכניות פודקאסט כמו "Missing and Murdered" ו-"Stolen".

## ביוגרפיה
ווקר גדלה באומת אוקנסי במשפחה גדולה במיוחד, הכוללת 13 אחים ואחיות. היא מתארת את ילדותה כקרובה ומשמעותית בתוך הקהילה שלה. הוריה הגיעו ממשפחות גדולות, וגם היא שומרת על קשר הדוק עם משפחתה. ווקר היא אם לבת אחת. היא למדה עיתונאות באוניברסיטת האומות הראשונות של קנדה ולאחר מכן סיימה את לימודיה באוניברסיטת רג'ינה.

העבודה העיתונאית הראשונה של ווקר הייתה כתבה לעיתון בית הספר התיכון שלה על רצח אכזרי של אישה ילידית והגזענות הממסדית שסבבה את החקירה והסיקור של המקרה. לאחר סיום לימודיה, ווקר החלה לעבוד בתאגיד השידור הקנדי (CBC), שם שימשה כמנחה בתוכנית הנוער "Street Cents" והמשיכה לפעול כעיתונאית, מפיקה ומנחה בתוכניות חדשות שונות.

בשנת 2016, פרסמה ווקר פודקאסט חקירתי בן שמונה פרקים בשם "Missing and Murdered", שהתמקד בפרשת רצח של אלברטה ויליאמס משנת 1989 לאורך "כביש הדמעות"  בקולומביה הבריטית. הפודקאסט זכה לשבחים והביא לווקר הכרה רחבה. בשנת 2018, השיקה את העונה השנייה של הפודקאסט שהתמקדה בפרשת חייה ומותה של קלאופטרה ניקוטין סמאגניס, שנלקחה ממשפחתה במסגרת תוכנית ה-Sixties Scoop .

מאוחר יותר עברה ווקר לעבוד ב-Gimlet Media, שם השיקה בשנת 2021 את הפודקאסט "Stolen: The Search for Jermain", חקירה מעמיקה על מקרה של אישה ילידית נעדרת מהשמורה של פלאטהד במונטנה.

## פרסים והכרה
ב-2016, ווקר וצוות החדשות הילידיות של ה-CBC זכו בפרס החקירה של איגוד העיתונאים הקנדי (Canadian Association of Journalists) על עבודתם בנושא הנשים הילידיות הנעדרות. בשנת 2017 נכללה ברשימת "נשים למופת" של ארגון YWCA, ובאותה שנה הייתה מועמדת לפרס ובי על הפודקאסט "Missing & Murdered: Who Killed Alberta Williams". בשנת 2023 זכתה ווקר בפרס פוליצר על דיווח אודיו עבור עבודתה על הפודקאסט "Stolen: Surviving St. Michael's", בו חקרה את השפעות בתי הספר הפנימייתיים על קהילתה. בשנת 2024 נכללה ברשימת טיים 100 של מגזין טיים.

## קישורים חיצוניים

## הערות שוליים

קטגוריה:עיתונאיות קנדיות
קטגוריה:עיתונאים קנדים
קטגוריה:מגישות פודקאסטים
קטגוריה:זוכות פרס פוליצר: עיתונות
קטגוריה:קנדים שהופיעו ברשימת טיים 100
קטגוריה:קנדיות שנולדו ב-1979
לטויה רובי פרייז'ר

**לטויה רובי פרייז'ר** (באנגלית: **LaToya Ruby Frazier**; נולדה בשנת 1982) היא אמנית אמריקאית, הידועה בעבודותיה בצילום, וידאו ארט ומיצג. פרייז'ר עוסקת בעבודתה בבעיות מערכתיות כמו גזענות, דה-תיעוש והתדרדרות סביבתית, דרך צילום המושפע מהמסורת של צלמים חברתיים כמו גורדון פארקס. עבודותיה נוגעות בהשפעות של בעיות אלו על אנשים, קהילות ומקומות ברחבי ארצות הברית.

## ביוגרפיה
פרייז'ר נולדה וגדלה בבראדוק, פנסילבניה, עיירה שסבלה מהתמוטטות התעשייה המקומית. בגיל 16 החלה לתעד בצילומיה את משפחתה ועיירת מגוריה, תוך יצירת תיעודים אישיים-חברתיים שמדגישים את היחסים בין הצלם למצולמים. היא למדה צילום באוניברסיטת אדינבורו בפנסילבניה, שם סיימה תואר ראשון בשנת 2004, ולאחר מכן סיימה תואר שני באוניברסיטת סירקיוז בשנת 2007. פרייז'ר גם השתתפה בתוכנית הלימודים העצמאיים של מוזיאון ויטני לאמנות אמריקאית בשנת 2011.

פרייז'ר השתתפה בתערוכות רבות ברחבי העולם, כולל הביאנלה של איסטנבול והביאנלה לנשים באמנות באינצ'ון. בשנת 2013 הציגה תערוכת יחיד בשם "A Haunted Capital" במוזיאון ברוקלין. בשנת 2014 פרסמה את ספרה הראשון, "The Notion of Family", בו היא מתעדת את חיי משפחתה ואת השפעת הדה-תיעוש על ברדוק.

היא פיתחה סגנון ייחודי המשלב בין צילום חברתי לבין פורטרטים אישיים, כאשר אחת הסדרות המפורסמות שלה היא "Flint is Family", העוסקת במשבר המים בעיר פלינט, מישיגן.

## פרסים והכרה
פרייז'ר זכתה בפרסים רבים על תרומתה לעולם האמנות. בין הפרסים: מלגת גוגנהיים לאמנויות יצירתיות (2014), פרס קרן מקארתור (2015), ופרס אינפיניטי של המרכז הבינלאומי לצילום (ICP) על ספרה "The Notion of Family". בשנת 2021 קיבלה חברות כבוד מהאגודה המלכותית לצילום בבריטניה.

בשנת 2024 נכנסה לרשימת טיים 100 של מגזין טיים.

## קישורים חיצוניים
* 

## הערות שוליים

קטגוריה:צלמות אמריקאיות
קטגוריה:אפרו-אמריקאיות
קטגוריה:עמיתות מקארתור
קטגוריה:בוגרות אוניברסיטת סירקיוז
קטגוריה:בוגרי אוניברסיטת סירקיוז
קטגוריה:סגל אוניברסיטת ייל
קטגוריה:אמריקאים ילידי פנסילבניה
קטגוריה:אמריקאים שהופיעו ברשימת טיים 100
קטגוריה:אמריקאיות שנולדו ב-1982
קטגוריה:אמריקאים שנולדו ב-1982